ಹೊಟ್ಟೆನೋವು ಎಂದು ಬಂದವನ ಮೂತ್ರಕೋಶದಲ್ಲಿ ಮೊಬೈಲ್ ಚಾರ್ಜರ್

– ಚಾರ್ಜರ್ ಒಳಹೋದ ಕಥೆ ಕೇಳಿ ಬೆಚ್ಚಿಬಿದ್ದ ವೈದ್ಯರು

ದಿಶ್ಪೂರ್: ಹೊಟ್ಟೆನೋವು ಎಂದು ಆಸ್ಪತ್ರೆಗೆ ಬಂದ ವ್ಯಕ್ತಿಯ ಮೂತ್ರಕೋಶದಲ್ಲಿ ಮೊಬೈಲ್ ಚಾರ್ಜರ್ ಇರುವುದನ್ನು ಕಂಡು ವೈದ್ಯರೇ ದಂಗಾಗಿರುವ ಘಟನೆ ಅಸ್ಸಾಂನಲ್ಲಿ ನಡೆದಿದೆ.

ಅಸ್ಸಾಂನ ಗುವಾಹಟಿಯಲ್ಲಿರುವ ಆಸ್ಪತ್ರೆಯೊಂದಕ್ಕೆ ಬಂದ 30 ವರ್ಷದ ವ್ಯಕ್ತಿ ನನಗೆ ಹೊಟ್ಟೆನೋವು ಇದೆ ಎಂದು ದಾಖಲಾಗಿದ್ದಾನೆ. ಆದರೆ ನಾನು ಗೊತ್ತಿಲ್ಲದೇ ಮಿಸ್ ಆಗಿ ಮೊಬೈಲ್ ಹೆಡ್ ಫೋನ್ ಅನ್ನು ನುಂಗಿದ್ದೇನೆ ಎಂದು ಹೇಳಿದ್ದಾನೆ. ಆದರೆ ಅವನಿಗೆ ವೈದ್ಯರು ಎಂಡೋಸ್ಕೋಪಿ ಮಾಡಿದ್ದು, ಇದರಲ್ಲಿ ವೈಯರ್ ಇರುವುದು ಕಂಡು ಬಂದಿಲ್ಲ.

ಈ ವಿಚಾರದ ಬಗ್ಗೆ ಮಾತನಾಡಿರುವ ವೈದ್ಯ ವಲಿಯಲ್ ಇಸ್ಲಾಂ, ಮೊದಲಿಗೆ ಆತ ನಮಗೆ ಹೆಡ್ ಫೋನ್ ನುಂಗಿರುವುದಾಗಿ ಹೇಳಿದ. ನಾವು ಈ ಕಾರಣದಿಂದ ಎಂಡೋಸ್ಕೋಪಿ ಮಾಡಿದವು. ಆದರೆ ಅವನ ಹೊಟ್ಟೆಯಲ್ಲಿ ಆದೂ ಕಾಣಿಸಿಕೊಳ್ಳಲಿಲ್ಲ. ನಂತರ ನಾವು ಅವನನ್ನು ಎಕ್ಸ್-ರೇ ಗೆ ಒಳಪಡಿಸಿದೆವು. ಈ ವೇಳೆ ಅವನ ಮೂತ್ರಕೋಶದಲ್ಲಿ 2 ಮೀಟರ್ ಉದ್ದದ ಮೊಬೈಲ್ ಚಾರ್ಚರ್ ಇರುವುದು ಕಂಡು ಬಂತು ಎಂದು ಹೇಳಿದ್ದಾರೆ.

ರೋಗಿ ನಮಗೆ ಮೊದಲಿಗೆ ಸುಳ್ಳು ಹೇಳಿದ್ದಾನೆ. ಆತ ಮಿಸ್ ಆಗಿ ಹೆಡ್ ಫೋನ್ ಅನ್ನು ನುಂಗಿಲ್ಲ. ಆದರೆ ಆತನಿಗೆ ಹಸ್ತಮೈಥುನ ಮಾಡಿಕೊಳ್ಳುವ ಅಭ್ಯಾಸವಿದೆ. ಈ ಅಭ್ಯಾಸ ಅತೀರೇಕಕ್ಕೆ ತಿರುಗಿ ಆತ ಕೇಬಲ್ ಅನ್ನು ತನ್ನ ಮರ್ಮಾಂಗದ ಮೂಲಕ ತೂರಿಸಿಕೊಂಡಿದ್ದಾನೆ. ಹೀಗಾಗಿ ಅದು ಮೂತ್ರಕೋಶಕ್ಕೆ ಹೋಗಿ ಸೇರಿಕೊಂಡಿದೆ. ನನ್ನ 25 ವರ್ಷದ ಈ ವೃತ್ತಿಯಲ್ಲಿ ಇದೇ ಮೊದಲ ಬಾರಿಗೇ ಈ ರೀತಿಯ ವಿಚಿತ್ರ ಪ್ರಕರಣವನ್ನು ನೋಡುತ್ತಿದ್ದೇನೆ ಎಂದು ಇಸ್ಲಾಂ ತಿಳಿಸಿದ್ದಾರೆ.

ವೈದ್ಯರ ಹೇಳುವ ಪ್ರಕಾರ, ರೋಗಿಯು ತನ್ನ ಮರ್ಮಾಂಗ ಮೂಲಕ ಕೇಬಲ್ ಮತ್ತು ಇತರ ವಸ್ತುಗಳನ್ನು ಲೈಂಗಿಕ ಆನಂದಕ್ಕಾಗಿ ಹಾಕಿಕೊಳ್ಳುವ ಅಭ್ಯಾಸವನ್ನು ಹೊಂದಿದ್ದಾನೆ. ಈ ಸಂದರ್ಭದಲ್ಲಿ ಲೈಂಗಿಕ ಸುಖ ನಿಯಂತ್ರಣ ತಪ್ಪಿ ಕೇಬಲ್ ಅವನ ಮೂತ್ರಕೋಶವನ್ನು ತಲುಪಿದೆ. ಈಗ ನಾವು ಆಪರೇಷನ್ ಮಾಡಿ ಕೇಬಲ್ ಅನ್ನು ಹೊರಗೆ ತೆಗೆದಿದ್ದು, ಈಗ ಆತ ಚೇತರಿಸಿಕೊಳ್ಳುತ್ತಿದ್ದಾನೆ ಎಂದು ಹೇಳಿದ್ದಾರೆ.

ಮೂತ್ರನಾಳದ ಮೂಲಕ ವಸ್ತುಗಳನ್ನು ಮತ್ತು ದ್ರವವನ್ನು ಹಾಕಿಕೊಳ್ಳುವುದು ಕೂಡ ಒಂದು ರೀತಿಯ ಹಸ್ತಮೈಥುನ. ಈ ವ್ಯಕ್ತಿ ಈ ರೀತಿಯ ಹಸ್ತಮೈಥುನಕ್ಕೆ ದಾಸನಾಗಿದ್ದು, ಈ ರೀತಿ ಮಾಡಿಕೊಂಡಿದ್ದಾನೆ. ಕೇಬಲ್ ದೇಹ ಸೇರಿದ ಐದು ದಿನದ ಬಳಿಕ ವೈದ್ಯರ ಬಳಿ ಬಂದಿದ್ದಾನೆ. ಜೊತೆಗೆ ನಾನು ಬಾಯಿಯಿಂದ ಹೆಡ್ ಫೋನ್ ನುಂಗಿದೆ ಎಂದು ಪದೇ ಪದೇ ಹೇಳಿದ್ದಾನೆ. ಆದರೆ ಆತ ನಮ್ಮ ಬಳಿ ಯಾಕೆ ಸುಳ್ಳು ಹೇಳಬೇಕು ಎಂದು ಡಾ. ಇಸ್ಲಾಂ ಕಳವಳ ವ್ಯಕ್ತಪಡಿಸಿದ್ದಾರೆ.